Pievienotās vērtības modelis mājražotāju tirdziņu organizēšanā

Pēc pieredzes apmaiņas Korčula, LAG 5 organizētajā LAG 5 Fest, secināms, ka galvenās labās prakses mājražotāju tirdziņu organizēšanā balstās uz skaidru struktūru, vietējās identitātes izcelšanu un ciešu sadarbību starp iesaistītajām pusēm. 

Pamatprincipi:

1. Vietējā identitāte un autentiskums
Tirdziņa pamatā ražotājiem, kas piedāvā tikai savas ražotas preces,  saglabājot tradīcijas un stāstus. Katram produktam vēlams pievienot īsu, saprotamu informāciju par tā radītāju un izcelsmi.

2. Kvalitātes nodrošināšana
Nepieciešama iepriekšēja dalībnieku atlase ar skaidriem kritērijiem, piemēram, vietējā izcelsme, roku darbs, kvalitāte. Tas palīdz veidot uzticamu un prestižu tirdziņa tēlu.

3. Kopienas sadarbības veicināšana
Svarīgi attīstīt sadarbību starp ražotājiem un apmeklētājiem:
· kopīgas meistarklases vairāku ražotāju vadībā,
· “iepazīsti ražotāju” prezentācijas,
· kopīgi produktu komplekti (apvienojot vairākus ražotāju produktus vienā “grozā”)
· diskusiju un ideju apmaiņas vietas,
· savstarpējās tīklošanās pasākumi tirgotājiem.

4. Starptautiskās sadarbības attīstīšana, piesaistot ārvalstu tirgotājus dalībai tirdziņā:
Tirdziņa organizētājiem vēlams piesaistīt ārvalstu tirgotājus, kas tirgo savu saražoto preci. Vietējiem tirgotājiem ir iespēja veidot jaunus kontaktus un iespējas eksportam, pieredzes un ideju apmaiņa, pircējiem ir iespēja iepazīt citu valstu produktus uz vietas.

5. Tirdziņa telpiskais risinājums – mazs aplis
Viena no efektīvām praksēm ir veidot tirdziņu kompaktā, apļveida formā, kur visi tirgotāji izvietoti ap centrālo zonu (piem., aktivitātēm vai atpūtai), Ieguvumi ir lielāka plūsma pie visiem tirgotājiem – apmeklētāji dabiski iziet cauri visam tirdziņam, neizlaižot stendus, vienlīdzīgas iespējas – nav “slikto” vai nomaļo vietu tirgotājiem,  spēcīgāka kopienas sajūta – visi dalībnieki redz un jūt viens otru kā vienotu kopumu,  centrālā aktivitāšu zona – viegli organizēt meistarklases, mūziku vai tirgus vidū, piesaistot uzmanību visam tirdziņam.

6. Vienots vizuālais tēls un zīmols
Vienots noformējums (stendi, zīmes, krāsas) un skaidrs tirdziņa zīmols, kas veido profesionālu un atpazīstamu vidi.

